CELEX: E2020C0156
Language: bg
Date: 2020-12-16 00:00:00
Title: Решение на Надзорния орган на ЕАСТ № 156/20/COL от 16 декември 2020 година за приемане на Насоките относно определени мерки за държавна помощ в контекста на системата за търговия с емисии след 2021 г. [2021/604]

15.4.2021   
               
               
                  BG
               
               
                  Официален вестник на Европейския съюз
               
               
                  L 130/1
               
            
         РЕШЕНИЕ НА НАДЗОРНИЯ ОРГАН НА ЕАСТ № 156/20/COL
         от 16 декември 2020 година
         за приемане на Насоките относно определени мерки за държавна помощ в контекста на системата за търговия с емисии след 2021 г. [2021/604]
         Надзорният орган на ЕАСТ (по-нататък „Надзорният орган“),
         КАТО ВЗЕ предвид:
         Споразумението за Европейското икономическо пространство („Споразумението за ЕИП“), и по-специално членове 61—63 от него и Протокол № 26 към него,
         Споразумението между държавите от ЕАСТ за създаване на Надзорен орган и Съд („Споразумението за Надзорен орган и Съд“), и по-специално член 24 и член 5, параграф 2, буква б) от него,
         КАТО ИМА ПРЕДВИД, ЧЕ:
         Съгласно член 24 от Споразумението за Надзорен орган и Съд Надзорният орган прилага разпоредбите на Споразумението за ЕИП, отнасящи се до държавната помощ.
         Съгласно член 5, параграф 2, буква б) от Споразумението за Надзорен орган и Съд Надзорният орган публикува уведомления или насоки по въпроси, които се разглеждат в Споразумението за ЕИП, ако това се предвижда изрично в посоченото споразумение или в Споразумението за Надзорен орган и Съд или ако Надзорният орган сметне това за необходимо.
         Насоките на Надзорния орган относно мерките за държавна помощ в контекста на схемата за търговия с квоти за емисии на парников газ след 2012 г. се прилагат до 31 декември 2020 г (1).
         На 21 септември 2020 г. Европейската комисия („Комисията“) прие Насоки относно определени мерки за държавна помощ в контекста на системата за търговия с квоти за емисии на парникови газове след 2021 г. („Насоките“) (2). Насоките определят условията, при които конкретните мерки за помощ, предвидени в член 10а, параграф 6 и в член 10б от Директива 2003/87/ЕО на Европейския Парламент и на Съвета (3), могат да бъдат обявени за съвместими.
         Насоките са от значение и за Европейското икономическо пространство („ЕИП“).
         В съответствие с целта за еднородност, посочена в член 1 от Споразумението за ЕИП, навсякъде в ЕИП следва да се осигури еднакво прилагане на правилата на ЕИП за държавната помощ.
         Целесъобразно е да се заменят приложимите понастоящем Насоки с нови Насоки относно определени мерки за държавна помощ в контекста на системата за търговия с квоти за емисии на парникови газове след 2021 г. в съответствие с Насоките на Комисията (4).
         Съгласно параграф II от глава „ОБЩИ ПОЛОЖЕНИЯ“ от приложение XV към Споразумението за ЕИП Надзорният орган приема след консултация с Комисията актове, съответстващи на тези, приети от Европейската комисия.
         СЛЕД консултация с Комисията,
         СЛЕД КАТО се консултира с държавите от ЕАСТ,
         ПРИЕ НАСТОЯЩОТО РЕШЕНИЕ:
         
            Член 1
            Надзорният орган въвежда нови „Насоки относно определени мерки за държавна помощ в контекста на системата за търговия с емисии след 2021 г.“ Новите насоки са приложени към настоящото решение и представляват неразделна част от него.
         
         
            Член 2
            Само текстът на английски език на настоящото решение е автентичен.
         
         
            Съставено в Брюксел на 16 декември 2020 година.
            
               За Надзорния орган на ЕАСТ
            
            
               Bente ANGELL-HANSEN
               
                  Председател
               
               
                  Отговорен член на колегиума
               
            
            
               Frank J. BÜCHEL
               
                  Член на колегиума
               
            
            
               Högni KRISTJÁNSSON
               
                  Член на колегиума
               
            
            
               Carsten ZATSCHLER
               
                  Приподписващ в качеството си на директор
               
               
                  „Правни и административни въпроси“
               
            
         
         
            (1)  ОВ L 296, 7.11.2013 г., стр. 25.
         
            (2)  OВ C 317, 25.9.2020 г., стр. 5.
         
            (3)  Директива 2003/87/ЕО на Европейския Парламент и на Съвета от 13 октомври 2003 г. за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (ОВ L 275, 25.10.2003 г., стр. 32). Директивата е включена в Споразумението за ЕИП в точка 21, буква а), буква л) от приложение XX с Решение на Съвместния комитет на ЕИП № 146/2007 (ОВ L 100, 10.4.2008 г., стр. 92 и Притурка за ЕИП № 19, 10.4.2008 г., стр. 90).
         
            (4)  Номер на документ: 1166905.